Den vestlige lavlandsgorillaen har en viktig rolle som frøspreder i det tropiske økosystemet og dersom gorillaene forsvinner, kan det derfor også påvirke mange andre arter. alt=Western lowland gorilla at Bronx Zoo|høyre|miniatyr| Vestlig lavlandsgorilla i Bronx Zoo. høyre|miniatyr| Vestlig lavlandsgorilla med nyfødt baby, fotografert i Durrell Wildlife Park. På 1980-tallet ble bestanden antatt å være på rundt 100 000 dyr. Senere ble imidlertid dette estimatet halvert som følge av krypskyting og en rekke sykdommer. Undersøkelser utført av Wildlife Conservation Society i 2006 og 2007 avslørte at rundt 125 000 gorillaer har levd i sumpskogene i Lake Télé Community Reserve og i naboskogene Marantaceae (tørrland) i Republikken Kongo, uten at disse tidligere har blitt registrert. Bestanden av vestlig lavlandsgorilla er imidlertid fremdeles svært sårbar og utsatt for mange potensielle trusler. Noen av truslene er ebola, avskoging og krypskyting .